Ericu950/Stoicheia-meter-silver huggingface dataset:
ὦ δυστάλαινα παρθέν , ὡς ξυνηρεφὲς πρόσωπον εἰς γῆν σὸν βαλοῦσ ἄφθογγος εἶ , ὡς εἰς στεναγμοὺς καὶ γόους δραμουμένη .
ἰαχείτω δὲ γᾶ Κυκλωπία , σίδαρον ἐπὶ κάρα τιθεῖσα κούριμον , πήματ οἴκων .
ἔλεος ἔλεος ὅδ ἔρχεται τῶν θανουμένων ὕπερ , στρατηλατᾶν Ἑλλάδος ποτ ὄντων .
βέβακε γὰρ βέβακεν , οἴχεται τέκνων πρόπασα γέννα Πέλοπος ὅ τ ἐπὶ μακαρίοις ζῆλος ὤν ποτ οἴκοις ·
φθόνος νιν εἷλε θεόθεν , ἅ τε δυσμενὴς φοινία ψῆφος ἐν πολίταις 0 .
ἰὼ ἰώ , πανδάκρυτ ἐφαμέρων ἔθνη πολύπονα , λεύσσεθ , ὡς παρ ἐλπίδας μοῖρα βαίνει .
ἕτερα δ ἕτερος ἀμείβεται πήματ ἐν χρόνῳ μακρῷ ·
βροτῶν δ ὁ πᾶς ἀστάθμητος αἰών 0 .
μόλοιμι τὰν οὐρανοῦ μέσον χθονός τε τεταμέναν αἰωρήμασι πέτραν , ἁλύσεσιν χρυσέαισι φερομέναν δίναισι , βῶλον ἐξ Ὀλύμπου , ἵν ἐν θρήνοισιν ἀναβοάσω γέροντι πατρὶ Ταντάλῳ ὃς ἔτεκεν ἔτεκε γενέτορας ἐμέθεν δόμων , οἳ κατεῖδον ἄτας , ποτανὸν μὲν δίωγμα πώλων τεθριπποβάμονι στόλῳ Πέλοψ ὅτε πελάγεσι διεδίφρευσε , Μυρτίλου φόνον δικὼν ἐς οἶδμα πόντου , λευκοκύμοσιν πρὸς Γεραιστίαις ποντίων σάλων ᾐόσιν ἁρματεύσας .
ὅθεν δόμοισι τοῖς ἐμοῖς ἦλθ ἀρὰ πολύστονος , λόχευμα ποιμνίοισι Μαιάδος τόκου , τὸ χρυσόμαλλον ἀρνὸς ὁπότ ἐγένετο τέρας ὀλοὸν ὀλοὸν Ἀτρέος ἱπποβώτα ·
ὅθεν Ἔρις τό τε πτερωτὸν ἁλίου μετέβαλεν ἅρμα , τὰν πρὸς ἑσπέραν κέλευθον οὐρανοῦ προσαρμόσα  σα μονόπωλον ἐς Ἀῶ , ἑπταπόρου τε δράμημα Πελειάδος εἰς ὁδὸν ἄλλαν Ζεὺς μεταβάλλει , τῶνδέ τ ἀμείβει θανάτους θανά  των τά τ ἐπώνυμα δεῖπνα Θυέστου λέκτρα τε Κρήσσας Ἀερόπας δολί  ας δολίοισι γάμοις 0 ·
τὰ πανύστατα δ εἰς ἐμὲ καὶ γενέταν ἐμὸν ἤλυθε δόμων πολυπόνοις ἀνάγκαις .
καὶ μὴν ὅδε σὸς σύγγονος ἕρπει ψήφῳ θανάτου κατακυρωθείς , ὅ τε πιστότατος πάντων Πυλάδης , ἰσάδελφος ἀνήρ , ἰθύνων νοσερὸν κῶλον , ποδὶ κηδοσύνῳ παράσειρος 0 .
οἲ ἐγώ 0 ·
πρὸ τύμβου γάρ σ ὁρῶσ ἀναστένω , ἀδελφέ , καὶ πάροιθε νερτέρου πυρᾶς 0 .
οἲ ἐγὼ μάλ αὖθις ·
ὥς σ ἰδοῦσ ἐν ὄμμασιν πανυστάτην πρόσοψιν ἐξέστην φρενῶν .
οὐ σῖγ ἀφεῖσα τοὺς γυναικείους γόους στέρξεις τὰ κρανθέντ ;
οἰκτρὰ μὲν τάδ , ἀλλ ὅμως 0 .
καὶ πῶς σιωπῶ ;
φέγγος εἰσορᾶν θεοῦ τόδ οὐκέθ ἡμῖν τοῖς ταλαιπώροις μέτα .
σὺ μή μ ἀπόκτειν ·
ἅλις ὑπ Ἀργείας χερὸς τέθνηχ ὁ τλήμων ·
τὰ δὲ παρόντ ἔα κακά .
ὦ μέλεος ἥβης σῆς , Ὀρέστα , καὶ πότμου θανάτου τ ἀώρου 0 .
ζῆν ἐχρῆν σ , ὅτ οὐκέτ εἶ .
μὴ πρὸς θεῶν μοι περιβάλῃς ἀνανδρίαν , ἐς δάκρυα πορθμεύουσ ὑπομνήσει κακῶν .
θανούμεθ ·
οὐχ οἷόν τε μὴ στένειν κακά 0 .
πᾶσιν γὰρ οἰκτρὸν ἡ φίλη ψυχὴ βροτοῖς 0 .
τόδ ἦμαρ ἡμῖν κύριον 0 ·
δεῖ δ ἢ βρόχους ἅπτειν κρεμαστοὺς ἢ ξίφος θήγειν χερί .
σύ νύν μ , ἀδελφέ , μή τις Ἀργείων κτάνῃ ὕβρισμα θέμενος τὸν Ἀγαμέμνονος γόνον .
ἅλις τὸ μητρὸς αἷμ ἔχω ·
σὲ δ οὐ κτενῶ , ἀλλ αὐτόχειρι θνῇσχ ὅτῳ βούλῃ τρόπῳ .
οὐδὲν σοῦ ξίφους λελείψομαι .
ἀλλ ἀμφιθεῖναι σῇ δέρῃ θέλω χέρας .
τέρπου κενὴν ὄνησιν , εἰ τερπνὸν τόδε θανάτου πέλας βεβῶσι , περιβαλεῖν χέρας 0 .
ὦ φίλτατ , ὦ ποθεινὸν ἥδιστόν τ ἔχων τῆς σῆς ἀδελφῆς ὄνομα καὶ ψυχὴν μίαν 0 .
ἔκ τοί με τήξεις ·
καί σ ἀμείψασθαι θέλω φιλότητι χειρῶν .
τί γὰρ ἔτ αἰδοῦμαι τάλας ;
ὦ στέρν ἀδελφῆς , ὦ φίλον πρόσπτυγμ ἐμόν , τάδ ἀντὶ παίδων καὶ γαμηλίου λέχους  .
πῶς ἂν ξίφος νὼ τ αὐτόν , εἰ θέμις , κτάνοι καὶ μνῆμα δέξαιθ ἕν , κέδρου τεχνάσματα 0 ;
ἥδιστ ἂν εἴη ταῦθ ·
ὁρᾷς δὲ δὴ φίλων ὡς ἐσπανίσμεθ , ὥστε κοινωνεῖν τάφου .
οὐ δ εἶφ ὑπὲρ σοῦ , μὴ θανεῖν σπουδὴν ἔχων , Μενέλαος ὁ κακός , ὁ προδότης τ οὐμοῦ πατρός ;
οὐ δ ὄμμ ἔδειξεν , ἀλλ ἐπὶ σκήπτροις ἔχων τὴν ἐλπίδ , εὐλαβεῖτο μὴ σῴζειν φίλους .
ἀλλ εἶ ὅπως γενναῖα καὶ Ἀγαμέμνονος δράσαντε κατθανούμεθ ἀξιώτατα .
κ ἀγὼ μὲν εὐγένειαν ἀποδείξω πόλει , παίσας πρὸς ἧπαρ φασγάνῳ ·
σὲ δ αὖ χρεὼν ὅμοια πράσσειν τοῖς ἐμοῖς τολμήμασιν 0 .
πυλάδη , σὺ δ ἡμῖν τοῦ φόνου γενοῦ βραβεύς , καὶ κατθανόντοιν εὖ περίστειλον δέμας θάψον τε κοινῇ πρὸς πατρὸς τύμβον φέρων .
ἐπ ἔργον δ , ὡς ὁρᾷς , πορεύομαι .
ἐπίσχες .
ἓν μὲν πρῶτά σοι μομφὴν ἔχω , εἰ ζῆν με χρῄζειν σοῦ θανόντος ἤλπισας .
τί γὰρ προσήκει κατθανεῖν σ ἐμοῦ μέτα ;
ἤρου 0 ;
τί δὲ ζῆν σῆς ἑταιρίας ἄτερ 0 ;
οὐκ ἔκτανες σὴν μητέρ , ὡς ἐγὼ τάλας 0 .
σὺν σοί γε κοινῇ 0 ·
τ αὐτὰ καὶ πάσχειν με δεῖ .
ἀπόδος τὸ σῶμα πατρί , μὴ σύνθνῃσκέ μοι .
σοὶ μὲν γὰρ ἔστι πόλις , ἐμοὶ δ οὐκ ἔστι δή , καὶ δῶμα πατρὸς καὶ μέγας πλούτου λιμήν 0 .
γάμων δὲ τῆς μὲν δυσπότμου τῆσδ ἐσφάλης , ἥν σοι κατηγγύησ ἑταιρίαν σέβων ·
σὺ δ ἄλλο λέκτρον παιδοποίησαι λαβών , κῆδος δὲ τ οὐμὸν καὶ σὸν οὐκέτ ἔστι δή .
ἀλλ , ὦ ποθεινὸν ὄμμ ὁμιλίας ἐμῆς , χαῖρ ·
οὐ γὰρ ἡμῖν ἔστι τοῦτο , σοί γε μήν 0 ·
οἱ γὰρ θανόντες χαρμάτων τητώμεθα .
ἦ πολὺ λέλειψαι τῶν ἐμῶν βουλευμάτων 0 .
μή θ αἷμά μου δέξαιτο κάρπιμον πέδον , μὴ λαμπρὸς αἰθήρ , εἴ σ ἐγὼ προδούς ποτε ἐλευθερώσας τ οὐμὸν ἀπολίποιμι σέ 0 .
καὶ συγκατέκτανον γάρ , οὐκ ἀρνήσομαι , καὶ πάντ ἐβούλευσ ὧν σὺ νῦν τίνεις δίκας ·
καὶ ξυνθανεῖν οὖν δεῖ με σοὶ καὶ τῇδ ὁμοῦ .
ἐμὴν γὰρ αὐτήν , ἧς γε λέχος ἐπῄνεσα , κρίνω δάμαρτα ·
τί γὰρ ἐρῶ κ ἀγώ ποτε γῆν Δελφίδ ἐλθὼν Φωκέων ἀκρόπτολιν , ὃς πρὶν μὲν ὑμᾶς δυστυχεῖν φίλος παρῆ , νῦν δ οὐκέτ εἰμὶ δυστυχοῦντί σοι φίλος ;
οὐκ ἔστιν .
ἀλλὰ ταῦτα μὲν κ ἀμοὶ μέλει ·
ἐπεὶ δὲ κατθανούμεθ , ἐς κοινοὺς λόγους ἔλθωμεν , ὡς ἂν Μενέλεως συνδυστυχῇ .
ὦ φίλτατ , εἰ γὰρ τοῦτο κατθάνοιμ ἰδών .
πιθοῦ νυν , ἄμμεινόν τε φασγάνου τομάς .
μενῶ , τὸν ἐχθρὸν εἴ τι τιμωρήσομαι .
σίγα νυν ·
ὡς γυναιξὶ πιστεύω βραχύ 0 .
μηδὲν τρέσῃς τάσδ ·
ὡς πάρεισ ἡμῖν φίλαι 0 .
ἑλένην κτάνωμεν , Μενέλεῳ λύπην πικράν .
τὸ γὰρ ἕτοιμον ἔστιν , εἴ γ ἔσται καλῶς .
σφάξαντες .
ἐν δόμοις δὲ κρύπτεται σέθεν .
καὶ δὴ πάντ ἀποσφραγίζεται .
ἀλλ οὐκέθ , Ἅιδην νυμφίον κεκτημένη .
ἔχει γὰρ βαρβάρους ὀπάονας .
τίνας 0 ;
φρυγῶν γὰρ οὐδέν ἂν τρέσαιμ ἐγώ .
οἵους ἐνόπτρων καὶ μύρων ἐπιστάτας 0 .
τρυφὰς γὰρ ἥκει δεῦρ ἔχουσα Τρωικάς ;
ὥσθ Ἑλλὰς αὐτῇ σμικρὸν οἰκητήριον 0 .
οὐδὲν τὸ δοῦλον πρὸς τὸ μὴ δοῦλον γένος 0 .
καὶ μὴν τόδ ἔρξας δὶς θανεῖν οὐχ ἅζομαι .
ἀλλ οὐ δ ἐγὼ μήν , σοί γε τιμωρούμενος 0 .
τὸ πρᾶγμα δήλου καὶ πέραιν , ὅπως λέγεις .
ἔσιμεν ἐς οἴκους δῆθεν ὡς θανούμενοι .
ἔχω τοσοῦτον , τ ἀπίλοιπα δ οὐκ ἔχω .
γόους πρὸς αὐτὴν θησόμεσθ ἃ πάσχομεν .
ὥστ ἐκδακρῦσαί γ ἔνδοθεν κεχαρμένην .
καὶ νῷν παρέσται ταῦθ ἅπερ κείνῃ τότε 0 .
ἔπειτ ἀγῶνα πῶς ἀγωνιούμεθα ;
κρύπτ ἐν πέπλοισι τοισίδ ἕξομεν ξίφη .
πρόσθεν δ ὀπαδῶν τίς ὄλεθρος γενήσεται ;
ἐκκλῄσομεν σφᾶς ἄλλον ἄλλοσε στέγης .
καὶ τόν γε μὴ σιγῶντ ἀποκτείνειν χρεών 0 .
εἶτ αὐτὸ δηλοῖ τ οὔργον οἷ τείνειν χρεών .
ἑλένην φονεύειν ·
μανθάνω τὸ σύμβολον .
ἄκουσον δ ὡς καλῶς βουλεύομαι .
εἰ μὲν γὰρ ἐς γυναῖκα σωφρονεστέραν ξίφος μεθεῖμεν , δυσκλεὴς ἂν ἦν φόνος ·
νῦν δ ὑπὲρ ἁπάσης Ἑλλάδος δώσει δίκην , ὧν πατέρας ἔκτειν , ὧν δ ἀπώλεσεν τέκνα , νύμφας τ ἔθηκεν ὀρφανὰς ξυναόρων .
ὀλολυγμὸς ἔσται , πῦρ τ ἀνάψουσιν θεοῖς , σοὶ πολλὰ κ ἀμοὶ κέδν ἀρώμενοι τυχεῖν , κακῆς γυναικὸς οὕνεχ αἷμ ἐπράξαμεν .
ὁ μητροφόντης δ οὐ καλῇ ταύτην κτανών , ἀλλ ἀπολιπὼν τοῦτ ἐπὶ τὸ βέλτιον πεσῇ , Ἑλένης λεγόμενος τῆς πολυκτόνου φονεύς .
οὐ δεῖ ποτ , οὐ δεῖ , Μενέλεων μὲν εὐτυχεῖν , τὸν σὸν δὲ πατέρα καὶ σὲ κ ἀδελφὴν θανεῖν , μητέρα τε  ἐῶ τοῦτ ·
οὐ γὰρ εὐπρεπὲς λέγειν  δόμους δ ἔχειν σοὺς δι Ἀγαμέμνονος δόρυ λαβόντα νύμφην 0 ·
μὴ γὰρ οὖν ζῴην ἔτι , ἢν μὴ π ἐκείνῃ φάσγανον σπασώμεθα 0 .
ἢν δ οὖν τὸν Ἑλένης μὴ κατάσχωμεν φόνον , πρήσαντες οἴκους τούσδε κατθανούμεθα .
ἑνὸς γὰρ οὐ σφαλέντες ἕξομεν κλέος , καλῶς θανόντες ἢ καλῶς σεσῳσμένοι .
πάσαις γυναιξὶν ἀξία στυγεῖν ἔφυ ἡ Τυνδαρὶς παῖς , ἣ κατῄσχυνεν γένος .
οὐκ ἔστιν οὐδὲν κρεῖσσον ἢ φίλος σαφής , οὐ πλοῦτος , οὐ τυραννίς 0 ·
ἀλόγιστον δέ τι τὸ πλῆθος ἀντάλλαγμα γενναίου φίλου 0 .
σὺ γὰρ τά τ εἰς Αἴγισθον ἐξηῦρες κακὰ καὶ πλησίον παρῆσθα κινδύνων ἐμοί , νῦν τ αὖ δίδως μοι πολεμίων τιμωρίαν κ οὐκ ἐκποδὼν εἶ  παύσομαί σ αἰνῶν , ἐπεὶ βάρος τι κ ἀν τῷδ ἐστίν , αἰνεῖσθαι λίαν .
ἐγὼ δὲ πάντως ἐκπνέων ψυχὴν ἐμὴν δράσας τι χρῄζω τοὺς ἐμοὺς ἐχθροὺς θανεῖν , ἵν ἀνταναλώσω μὲν οἵ με προύδοσαν , στένωσι δ οἵπερ κ ἄμ ἔθηκαν ἄθλιον .
ἀγαμέμνονός τοι παῖς πέφυχ , ὃς Ἑλλάδος ἦρξ ἀξιωθείς , οὐ τύραννος , ἀλλ ὅμως ῥώμην θεοῦ τιν ἔσχε ·
ὃν οὐ καταισχυνῶ δοῦλον παρασχὼν θάνατον , ἀλλ ἐλευθέρως ψυχὴν ἀφήσω , Μενέλεων δὲ τείσομαι .
ἑνὸς γὰρ εἰ λαβοίμεθ , εὐτυχοῖμεν ἄν , εἴ ποθεν ἄελπτος παραπέσοι σωτηρία κτανοῦσι μὴ θανοῦσιν ·
εὔχομαι τάδε .
ὃ βούλομαι γάρ , ἡδὺ καὶ διὰ στόμα πτηνοῖσι μύθοις ἀδαπάνως τέρψαι φρένα 0 .
ἐγώ , κασίγνητ , αὐτὸ τοῦτ ἔχειν δοκῶ , σωτηρίαν σοὶ τῷδέ τ ἐκ τρίτων τ ἐμοί .
θεοῦ λέγεις πρόνοιαν .
ἐπεὶ τὸ συνετόν γ οἶδα σῇ ψυχῇ παρόν 0 .
καὶ σὺ δεῦρο νοῦν ἔχε .
ὡς τὸ μέλλειν ἀγάθ ἔχει τιν ἡδονήν .
ἑλένης κάτοισθα θυγατέρ ;
εἰδότ ἠρόμην .
οἶδ , ἣν ἔθρεψεν Ἑρμιόνην μήτηρ ἐμή 0 .
αὕτη βέβηκε πρὸς Κλυταιμήστρας τάφον .
τί χρῆμα δράσουσ 0 ;
ὑποτίθης τίν ἐλπίδα ;
χοὰς κατασπείσουσ ὑπὲρ μητρὸς τάφῳ .
καὶ δὴ τί μοι τοῦτ εἶπας ἐς σωτηρίαν ;
ξυλλάβεθ ὅμηρον τήνδ , ὅταν στείχῃ πάλιν .
τίνος τόδ εἶπας φάρμακον τρισσοῖς φίλοις ;
ἑλένης θανούσης , ἤν τι Μενέλεώς σε δρᾷ ἢ τόνδε κ ἀμέ  πᾶν γὰρ ἓν φίλον τόδε  λέγ ὡς φονεύσεις Ἑρμιόνην 0 ·
ξίφος δὲ χρὴ δέρῃ πρὸς αὐτῇ παρθένου σπάσαντ ἔχειν .
κ ἂν μέν σε σῴζῃ μὴ θανεῖν χρῄζων κόρην Ἑλένης Μενέλεως πτῶμ ἰδὼν ἐν αἵματι , μέθες πεπᾶσθαι πατρὶ παρθένου δέμας ·
ἢν δ ὀξυθύμου μὴ κρατῶν φρονήματος κτείνῃ σε , καὶ σὺ σφάζε παρθένου δέρην .
καί νιν δοκῶ , τὸ πρῶτον ἢν πολὺς παρῇ , χρόνῳ μαλάξειν σπλάγχνον ·
οὔ τε γὰρ θρασὺς οὔ τ ἄλκιμος πέφυκε .
τήνδ ἡμῖν ἔχω σωτηρίας ἔπαλξιν .
ὦ τὰς φρένας μὲν ἄρσενας κεκτημένη , τὸ σῶμα δ ἐν γυναιξὶ θηλείαις πρέπον , ὡς ἀξία ζῆν μᾶλλον ἢ θανεῖν ἔφυς 0 1 .
πυλάδη , τοιαύτης ἆρ ἁμαρτήσῃ τάλας γυναικὸς ἢ ζῶν μακάριον κτήσῃ λέχος .
εἰ γὰρ γένοιτο , Φωκέων δ ἔλθοι πόλιν καλοῖσιν ὑμεναίοισιν ἀξιουμένη .
ἥξει δ ἐς οἴκους Ἑρμιόνη τίνος χρόνου ;
ὡς τ ἄλλα γ εἶπας , εἴπερ εὐτυχήσομεν , κάλλισθ , ἑλόντες σκύμνον ἀνοσίου πατρός .
καὶ δὴ πέλας νιν δωμάτων εἶναι δοκῶ ·
τοῦ γὰρ χρόνου τὸ μῆκος αὐτὸ συντρέχει .
σὺ μέν νυν , σύγγον Ἠλέκτρα , δόμων πάρος μένουσα παρθένου δέχου πόδα , φύλασσε δ ἤν τις , πρὶν τελευτηθῇ φόνος , ἢ ξύμμαχός τις ἢ κασίγνητος πατρός , ἐλθὼν ἐς οἴκους φθῇ , γέγωνέ τ ἐς δόμους , ἢ σανίδα παίσασ ἢ λόγους πέμψασ ἔσω ·
ἡμεῖς δ ἔσω στείχοντες ἐπὶ τὸν ἔσχατον ἀγῶν ὁπλιζώμεσθα φασγάνῳ χέρας , ὦ δῶμα ναίων νυκτὸς ὀρφναίας πάτερ , καλεῖ σ Ὀρέστης παῖς σὸς ἐπίκουρον μολεῖν τοῖς δεομένοισι .
διὰ σὲ γὰρ πάσχω τάλας ἀδίκως ·
προδέδομαι δ ὑπὸ κασιγνήτου σέθεν , δίκαια πράξας ·
οὗ θέλω δάμαρθ ἑλὼν κτεῖναι ·
σὺ δ ἡμῖν τοῦδε συλλήπτωρ γενοῦ .
ὦ πάτερ , ἱκοῦ δῆτ , εἰ κλύεις ἔσω χθονὸς τέκνων καλούντων , οἳ σέθεν θνῄσκουσ ὕπερ .
ὦ συγγένεια πατρὸς ἐμοῦ , κ ἀμὰς λιτάς , Ἀγάμεμνον , εἰσάκουσον ·
ἔκσῳσον τέκνα .
ἔκτεινα μητέρα  ἡψάμην δ ἐγὼ ξίφους  ἐγὼ δ ἐπεβούλευσα κ ἀπέλυσ ὄκνου  σοί , πάτερ , ἀρήγων .
οὐ δ ἐγὼ προύδωκά σε .
οὔκουν ὀνείδη τάδε κλύων ῥύσῃ τέκνα ;
δακρύοις κατασπένδω σε .
ἐγὼ δ οἴκτοισί γε 0 .
παύσασθε , καὶ πρὸς ἔργον ἐξορμώμεθα .
εἴπερ γὰρ εἴσω γῆς ἀκοντίζουσ ἀραί , κλύει .
σὺ δ , ὦ Ζεῦ πρόγονε καὶ Δίκης σέβας , δότ εὐτυχῆσαι τῷδ ἐμοί τε τῇδέ τε ·
τρισσοῖς φίλοις γὰρ εἷς ἀγών , δίκη μία , ἢ ζῆν ἅπασιν ἢ  θανεῖν ὀφείλεται 0 .
μυκηνίδες ὦ φίλαι , τὰ πρῶτα κατὰ Πελασγὸν ἕδος Ἀργείων 0 .
τίνα θροεῖς αὐδάν , πότνια ;
παραμένει γὰρ ἔτι σοι τόδ ἐν Δαναϊδῶν πόλει .
στῆθ αἳ μὲν ὑμῶν τόνδ ἁμαξήρη τρίβον , αἳ δ ἐνθάδ ἄλλον οἶμον ἐς φρουρὰν δόμων 0 .
τί δέ με τόδε χρέος ἀπύεις ;
ἔνεπέ μοι , φίλα .
φόβος ἔχει με μή τις ἐπὶ δώμασι σταθεὶς ἐπὶ φοίνιον αἷμα πήματα πήμασιν ἐξεύρῃ .
χωρεῖτ , ἐπειγώμεσθ ·
ἐγὼ μὲν οὖν τρίβον τόνδ ἐκφυλάξω , τὸν πρὸς ἡλίου βολάς .
καὶ μὴν ἐγὼ τόνδ , ὃς πρὸς ἑσπέραν φέρει .
δόχμιά νυν κόρας διάφερ ὀμμάτων .
ἐκεῖθεν ἐνθάδ , εἶτα παλινσκοπιὰν ἔχομεν , ὡς θροεῖς .
ἑλίσσετέ νυν βλέφαρα , κόραισι δίδοτε πάντα διὰ βοστρύχων .
ὅδε τις ἐν τρίβῳ 0 .
τίς ὅδ ἄρ ἀμ  φὶ μέλαθρον πολεῖ σὸν ἀγρότας ἀνήρ ;
ἀπωλόμεσθ ἄρ , ὦ φίλαι ·
κεκρυμμένους θῆρας ξιφήρεις αὐτίκ ἐχθροῖσιν φανεῖ .
ἄφοβος ἔχε ·
κενός , ὦ φίλα , στίβος ὃν οὐ δοκεῖς 0 .
τὸ σὸν βέβαιον ἔτι μοι μένει ;
δὸς ἀγγελίαν ἀγαθάν τιν , εἰ τάδ ἔρημα τὰ πρόσθ αὐλᾶς 0 .
καλῶς τά γ ἐνθένδ 0 .
ἀλλὰ τ ἀπὶ σοῦ σκόπει ·
ὡς οὔτις ἡμῖν Δαναϊδῶν πελάζεται .
καὶ γὰρ οὐ δὲ τῇδ ὄχλος .
φέρε νυν ἐν πύλαισιν ἀκοὰν βάλω .
τί μέλλεθ οἱ κατ οἶκον ἐν ἡσυχίᾳ σφάγια φοινίσσειν ;
οὐκ εἰσακούουσ ·
ἆρ ἐς τὸ κάλλος ἐκκεκώφηται ξίφη ;
τάχα τις Ἀργείων ἔνοπλος ὁρμήσας ποδὶ βοηδρόμῳ μέλαθρα προσμείξει .
σκέψασθέ νυν ἄμεινον ·
οὐχ ἕδρας ἀγών 0 ·
ἀλλ αἳ μὲν ἐνθάδ , αἳ δ ἐκεῖσ ἑλίσσετε .
ἀμείβω κέλευθον σκοποῦσα πάντῃ .
ἰὼ Πελασγὸν Ἄργος , ὄλλυμαι κακῶς .
ἠκούσαθ 0 ;
ἅνδρες χεῖρ ἔχουσιν ἐν φόνῳ .
Ἑλένης τὸ κώκυμ ἐστίν , ὡς ἀπεικάσαι .
ὦ Διός , ὦ Διὸς ἀέναον κράτος , ἔλθ ἐπίκουρος ἐμοῖς φίλοισι πάντως 0 .
μενέλαε , θνῄσκω ·
σὺ δὲ παρών μ οὐκ ὠφελεῖς .
φονεύετε , καίνετε , ὄλλυτε , δίπτυχα δίστομα φάσγανα ἐκ χερὸς ἱέμενοι τὰν λιποπάτορα λιπόγαμον , ἃ πλείστους ἔκανεν Ἑλλάνων δορὶ παρὰ ποταμὸν ὀλομένους , ὅθι δάκρυα δάκρυσιν ἔπεσεν σιδαρέοισι βέλεσιν ἀμ  φὶ τὰς Σκαμάνδρου δίνας .
σιγᾶτε σιγᾶτ ·
ᾐσθόμην κτύπου τινὸς κέλευθον ἐσπεσόντος ἀμφὶ δώματα .
ὦ φίλταται γυναῖκες , ἐς μέσον φόνον ἥδ Ἑρμιόνη πάρεστι ·
παύσωμεν βοήν .
στείχει γὰρ ἐσπεσοῦσα δικτύων βρόχους .
καλὸν τὸ θήραμ , ἢν ἁλῷ , γενήσεται .
πάλιν κατάστηθ ἡσύχῳ μὲν ὄμματι , χρόᾳ δ ἀδήλῳ τῶν δεδραμένων πέρι 0 ·
κ ἀγὼ σκυθρωποὺς ὀμμάτων ἕξω κόρας , ὡς δῆθεν οὐκ εἰδυῖα τ ἀξειργασμένα .
ὦ παρθέν , ἥκεις τὸν Κλυταιμήστρας τάφον στέψασα καὶ σπείσασα νερτέροις χοάς ;
ἥκω , λαβοῦσα πρευμένειαν .
ἀλλά μοι φόβος τις εἰσελήλυθ , ἥντιν ἐν δόμοις τηλουρὸς οὖσα δωμάτων κλύω βοήν .
ἄξι ἡμῖν τυγχάνει στεναγμάτων .
εὔφημος ἴσθι ·
τί δὲ νεώτερον λέγεις ;
θανεῖν Ὀρέστην κ ἄμ ἔδοξε τῇδε γῇ .
μὴ δῆτ , ἐμοῦ γε συγγενεῖς πεφυκότας .
ἄραρ ·
ἀνάγκης δ ἐς ζυγὸν καθέσταμεν .
ἦ τοῦδ ἕκατι καὶ βοὴ κατὰ στέγας 0 ;
ἱκέτης γὰρ Ἑλένης γόνασι προσπεσὼν βοᾷ  τίς ;
οὐδὲν οἶδα μᾶλλον , ἢν σὺ μὴ λέγῃς .
τλήμων Ὀρέστης 0 ·
μὴ θανεῖν , ἐμοῦ θ ὕπερ 0 .
ἐπ ἀξίοισί τ ἄρ ἀνευφημεῖ δόμος .
περὶ τοῦ γὰρ ἄλλου μᾶλλον ἂν φθέγξαιτό τις ;
ἀλλ ἐλθὲ καὶ μετάσχες ἱκεσίας φίλοις , σῇ μητρὶ προσπεσοῦσα τῇ μέγ ὀλβίᾳ , Μενέλαον ἡμᾶς μὴ θανόντας εἰσιδεῖν .
ἀλλ , ὦ τραφεῖσα μητρὸς ἐν χεροῖν ἐμῆς , οἴκτιρον ἡμᾶς κ ἀπικούφισον κακῶν .
ἴθ εἰς ἀγῶνα δεῦρ , ἐγὼ δ ἡγήσομαι ·
σωτηρίας γὰρ τέρμ ἔχεις ἡμῖν μόνη .
ἰδού , διώκω τὸν ἐμὸν ἐς δόμους πόδα .
σώθηθ ὅσον γε τ οὐπ ἐμέ .
ὦ κατὰ στέγας φίλοι ξιφήρεις , οὐχὶ συλλήψεσθ ἄγραν 0 ;
τίνας τούσδ εἰσορῶ ;
σιγᾶν χρεών 0 ·
ἡμῖν γὰρ ἥκεις , οὐχὶ σοί , σωτηρία 0 .
ἔχεσθ ἔχεσθε ·
φάσγανον δὲ πρὸς δέρῃ βάλλοντες ἡσυχάζεθ , ὡς εἰδῇ τόδε Μενέλαος , οὕνεκ ἄνδρας , οὐ Φρύγας κακούς , εὑρὼν ἔπραξεν οἷα χρὴ πράσσειν κακούς .
ἰὼ ἰὼ φίλαι , κτύπον ἐγείρετε , κτύπον καὶ βοὰν πρὸ μελάθρων , ὅπως ὁ πραχθεὶς φόνος μὴ δεινὸν Ἀργείοισιν ἐμβάλῃ φόβον , βοηδρομῆσαι πρὸς δόμους τυραννικούς , πρὶν ἐτύμως ἴδω τὸν Ἑλένας φόνον καθαιμακτὸν ἐν δόμοις κείμενον , ἢ καὶ λόγον του προσπόλων πυθώμεθα ·
τὰ μὲν γὰρ οἶδα συμφορᾶς , τὰ δ οὐ σαφῶς 0 .
διὰ δίκας ἔβα θεῶν νέμεσις ἐς Ἑλέναν .
δακρύοισι γὰρ Ἑλλάδ ἅπασαν ἔπλησε , διὰ τὸν ὀλόμενον ὀλόμενον Ἰδαῖον Πάριν , ὃς ἄγαγ Ἑλλάδ εἰς Ἴλιον .
ἀργέϊον ξίφος ἐκ θανάτου πέφευγα βαρβάροις ἐν εὐμάρι  σιν , κεδρωτὰ παστάδων ὑπὲρ τέραμνα Δωρικάς τε τριγλύφους , φροῦδα φροῦδα , γᾶ γᾶ , βαρβάροισι δρασμοῖς .
πᾷ φύγω , ξέναι , πολιὸν αἰθέρ ἀμ  πτάμενος ἢ πόντον , Ὠκεανὸς ὃν ταυρόκρανος ἀγκάλαις ἑλίσσων κυκλοῖ χθόνα ;
τί δ ἔστιν , Ἑλένης πρόσπολ .
ἰδαῖον κάρα 0 ;
ἴλιον Ἴλιον , ὤμοι μοι , Φρύγιον ἄστυ καὶ καλλίβωλον Ἴ  δας ὄρος ἱερόν , ὥς σ ὀλόμενον στένω βαρβάρῳ βοᾷ δι ὀρνιθόγονον ὄμμα κυκνοπτέρου καλλοσύνας , Λήδας σκύμνου , δυσελένας δυσελένας , ξεστῶν περγάμων Ἀπολλωνίων ἐρινύν 0 ·
ὀττοτοῖ 0 ·
ἰαλέμων ἰαλέμων Δαρδανία τλᾶμον Γανυμήδεος ἱπποσύνᾳ , Διὸς εὐνέτα 0 .
σαφῶς λέγ ἡμῖν αὔθ ἕκαστα τ ἀν δόμοις .
αἴλινον αἴλινον ἀρχὰν θανάτου βάρβαροι λέγουσιν , αἰαῖ , Ἀσιάδι φωνᾷ , βασιλέων ὅταν αἷμα χυθῇ κατὰ γᾶν ξίφεσιν σιδαρέοισιν Ἅιδα .
ἦλθον ἐς δόμους , ἵν αὔθ ἕ  καστά σοι λέγω , λέοντες Ἕλλανες δύο διδύμω ·
τῷ μὲν ὁ στρατηλάτας πατὴρ ἐκλῄζεθ , ὃ δὲ παῖς Στροφίου , κακόμητις ἀνήρ , οἷος Ὀδυσσεύς , σιγᾷ δόλιος , πιστὸς δὲ φίλοις , θρασὺς εἰς ἀλκάν , ξυνετὸς πολέμου , φόνιός τε δράκων 0 1 .
ἔρροι τᾶς ἡσύχου προνοίας κακοῦργος ὤν .
οἳ δὲ πρὸς θρόνους ἔσω μολόντες ἇς ἔγημ ὁ τοξότας Πάρις γυναικός , ὄμμα δακρύοις πεφυρμένοι , ταπεινοὶ ἕζονθ , ὃ μὲν τὸ κεῖθεν , ὃ δὲ τὸ κεῖθεν , ἄλλος ἄλλοθεν πεφραγμένοι 0 1 2 .
περὶ δὲ γόνυ χέρας ἱκεσίους ἔβαλον ἔβαλον Ἑλένας ἄμφω .
ἀνὰ δὲ δρομάδες ἔθορον ἔθορον ἀμφίπολοι Φρύγες ·
προσεῖπε δ ἄλλος ἄλλον ἐν φόβῳ πεσών , μή τις εἴη δόλος .
κ ἀδόκει τοῖς μὲν οὔ , τοῖς δ ἐς ἀρκυστάταν μηχανὰν ἐμπλέκειν παῖδα τὰν Τυνδαρίδ ὁ μητροφόντας δράκων .
σὺ δ ἦσθα ποῦ τότ ;
ἢ πάλαι φεύγεις φόβῳ , Φρυγίοις ἔτυχον Φρυγίοισι νόμοις παρὰ βόστρυχον αὔραν αὔραν Ἑλένας Ἑλένας εὐπαγεῖ κύκλῳ πτερίνῳ πρὸ παρηίδος ἀίσσων βαρβάροις νόμοισιν .
ἃ δὲ λίνον ἠλακάτᾳ δακτύλοις ἕλισσεν , νῆμα δ ἵετο πέδῳ , σκύλων Φρυγίων ἐπὶ τύμβον ἀγάλ  ματα συστολίσαι χρῄζουσα λίνῳ , φάρεα πορφύρεα , δῶρα Κλυταιμήστρᾳ .
προσεῖπεν δ Ὀρέστας Λάκαιναν κόραν ·
ὦ Διὸς παῖ , θὲς ἴχνος πέδῳ δεῦρ ἀποστᾶσα κλισμοῦ , Πέλοπος ἐπὶ προπάτορος ἕδραν παλαιᾶς ἑστίας , ἵν εἰδῇς λόγους ἐμούς .
ἄγει δ ἄγει νιν ·
ἃ δ ἐφείπετ , οὐ πρόμαντις ὧν ἔμελλεν ·
ὁ δὲ συνεργὸς ἄλλ ἔπρασσ ἰὼν κακὸς Φωκεύς ·
οὐκ ἐκποδὼν ἴτ ;
ἀλλ ἀεὶ κακοὶ Φρύγες .
ἔκλῃσε δ ἄλλον ἄλλοσ ἐν στέγαισι ·
τοὺς μὲν ἐν σταθμοῖ  σιν ἱππικοῖσι , τοὺς δ ἐν ἐξ  έδραισι , τοὺς δ ἐκεῖσ ἐκεῖθεν διαρμόσας ἀποπρὸ δεσποίνας 0 1 2 .
τί τ οὐπὶ τῷδε συμφορᾶς ἐγίγνετο ;
ἰδαία μᾶτερ μᾶτερ ὀβρίμα ὀβρίμα , αἰαὶ φονίων παθέων ἀνόμων τε κακῶν ἅπερ ἔδρακον ἔδρακον ἐν δόμοις τυράννων .
ἀμφιπορφυρέων πέπλων ὑπὸ σκότου ξίφη σπάσα  ντες ἄλλος ἄλλοσ ἐν χεροῖν δίνασεν ὄμμα , μή τις παρὼν τύχοι .
ὡς κάπροι δ ὀρέστεροι γυ  ναικὸς ἀντίοι σταθέντες ἐννέπουσι ·
κατθανῇ κατθανῇ , κακός σ ἀποκτείνει πόσις , κασιγνήτου προδοὺς ἐν Ἄργει θανεῖν γόνον .
ἃ δ ἀνίαχεν ἴ  αχεν ·
ὤμοι μοι 0 .
λευκὸν δ ἐμβαλοῦσα πῆχυν στέρνοις κτύπησε κρᾶτα μέλεον πλαγᾷ ·
φυγᾷ δὲ ποδὶ τὸ χρυσεοσάνδαλον ἴχνος ἔφερεν ἔφερεν ·
ἐς κόμας δὲ δακτύλους δικὼν Ὀρέστας , Μυκηνίδ ἀρβύλαν προβάς , ὤμοις ἀριστεροῖσιν ἀνακλάσας δέρην , παίειν λαιμῶν ἔμελ  λεν εἴσω μέλαν ξίφος .
ποῦ δ ἦτ ἀμύνειν οἱ κατὰ στέγας Φρύγες ;
ἰαχᾷ δόμων θύρετρα καὶ σταθμοὺς μοχλοῖσιν ἐκβαλόντες , ἔνθ ἐμίμνομεν , βοηδρομοῦμεν ἄλλος ἄλλοθεν στέγης , ὃ μὲν πέτρους , ὃ δ ἀγκύλας , ὃ δὲ ξίφος πρόκωπον ἐν χεροῖν ἔχων 0 1 .
ἔναντα δ ἦλθε Πυλάδης ἀλίαστος , οἷος οἷος Ἕκ  τωρ ὁ Φρύγιος ἢ τρικόρυθος Αἴας , ὃν εἶδον εἶδον ἐν πύλαις Πριαμίσι 0 ·
φασγάνων δ ἀκμὰς συνήψαμεν .
δὴ τότε διαπρεπεῖς τότ ἐγένοντο Φρύγες , ὅσον Ἄρεως ἀλκὰν ἥσσονες Ἑλλάδος ἐγενόμεθ αἰχμᾶς , ὃ μὲν οἰχόμενος φυγάς , ὃ δὲ νέκυς ὤν , ὃ δὲ τραῦμα φέρων , ὃ δὲ λισσόμενος , θανάτου προβολάν 0 1 2 ·
ὑπὸ σκότον δ ἐφεύγομεν ·
νεκροὶ δ ἔπιπτον , οἳ δ ἔμελλον , οἳ δ ἔκειντ .
ἄθυρσοι δ οἷά νιν δραμόντε Βάκχαι σκύμνον ἐν χεροῖν ὀρείαν ξυνήρπασαν ·
πάλιν δὲ τὰν Διὸς κόραν ἐπὶ σφαγὰν ἔτεινον ·
ἃ δ ἐκ θαλάμων ἐγένετο διαπρὸ δωμάτων ἄφαντος , ὦ Ζεῦ καὶ γᾶ καὶ φῶς καὶ νύξ , ἤτοι φαρμάκοισιν ἢ μάγων τέχναις ἢ θεῶν κλοπαῖς .
τὰ δ ὕστερ οὐκέτ οἶδα ·
δρα  πέτην γὰρ ἐξέκλεπτον ἐκ δόμων πόδα .
πολύπονα δὲ πολύπονα πάθεα Μενέλεως ἀνασχόμενος ἀνόνητον ἀ  πὸ Τροίας ἔλαβε τὸν Ἑλένας γάμον .
καὶ μὴν ἀμείβει καινὸν ἐκ καινῶν τόδε ·
ξιφηφόρον γὰρ εἰσορῶ πρὸ δωμάτων βαίνοντ Ὀρέστην ἐπτοημένῳ ποδί .
ποῦ στιν οὗτος ὃς πέφευγεν ἐκ δόμων τ οὐμὸν ξίφος 0 ;
προσκυνῶ σ , ἄναξ , νόμοισι βαρβάροισι προσπίτνων .
οὐκ ἐν Ἰλίῳ τάδ ἐστίν , ἀλλ ἐν Ἀργείᾳ χθονί .
πανταχοῦ ζῆν ἡδὺ μᾶλλον ἢ θανεῖν τοῖς σώφροσιν 0 .
οὔτι που κραυγὴν ἔθηκας Μενέλεῳ βοηδρομεῖν ;
σοὶ μὲν οὖν ἔγωγ ἀμύνειν 0 ·
ἀξιώτερος γὰρ εἶ .
ἐνδίκως ἡ Τυνδάρειος ἆρα παῖς διώλετο ;
ἐνδικώτατ , εἴ γε λαιμοὺς εἶχε τριπτύχους θανεῖν .
δειλίᾳ γλώσσῃ χαρίζῃ , τ ἄνδον οὐχ οὕτω φρονῶν .
οὐ γάρ , ἥτις Ἑλλάδ αὐτοῖς Φρυξὶ διελυμήνατο 0 ;
ὄμοσον  εἰ δὲ μή , κτενῶ σε  μὴ λέγειν ἐμὴν χάριν 0 .
τὴν ἐμὴν ψυχὴν κατώμοσ , ἣν ἂν εὐορκοῖμ ἐγώ .
ὧδε κ ἀν Τροίᾳ σίδηρος πᾶσι Φρυξὶν ἦν φόβος ;
ἄπεχε φάσγανον ·
πέλας γὰρ δεινὸν ἀνταυγεῖ φόνον .
μὴ πέτρος γένῃ δέδοικας ὥστε Γοργόν εἰσιδών ;
μὴ μὲν οὖν νεκρός 0 ·
τὸ Γοργοῦς δ οὐ κάτοιδ ἐγὼ κάρα .
δοῦλος ὢν φοβῇ τὸν Ἅιδην , ὅς σ ἀπαλλάξει κακῶν ;
πᾶς ἀνήρ , κ ἂν δοῦλος ᾖ τις , ἥδεται τὸ φῶς ὁρῶν .
σῴζει σε σύνεσις .
ἀλλὰ βαῖν ἔσω δόμων 0 .
οὐκ ἄρα κτενεῖς με ;
ἀφεῖσαι .
καλὸν ἔπος λέγεις τόδε .
ἀλλὰ μεταβουλευσόμεσθα .
τοῦτο δ οὐ καλῶς λέγεις .
μῶρος , εἰ δοκεῖς με τλῆναι σὴν καθαιμάξαι δέρην 0 ·
οὔ τε γὰρ γυνὴ πέφυκας  οὔ τ ἐν ἀνδράσιν σύ γ εἶ .
τοῦ δὲ μὴ στῆσαί σε κραυγὴν οὕνεκ ἐξῆλθον δόμων ·
ὀξὺ γὰρ βοῆς ἀκοῦσαν Ἄργος ἐξεγείρεται .
μενέλεων δ οὐ τάρβος ἡμῖν ἀναλαβεῖν ἔσω ξίφους 0 ·
ἀλλ ἴτω ξανθοῖς ἐπ ὤμων βοστρύχοις γαυρούμενος ·
εἰ γὰρ Ἀργείους ἐπάξει τοῖσδε δώμασιν λαβών , τὸν Ἑλένης φόνον διώκων , κ ἀμὲ μὴ σῴζειν θέλει σύγγονόν τ ἐμὴν Πυλάδην τε τὸν τάδε ξυνδρῶντά μοι , παρθένον τε καὶ δάμαρτα δύο νεκρὼ κατόψεται .
ἰὼ ἰὼ τύχα , ἕτερον εἰς ἀγῶν , ἕτερον αὖ δόμος φοβερὸν ἀμφὶ τοὺς Ἀτρείδας πίτνει 0 .
ἀγγέλλωμεν ἐς πόλιν τάδε ;
ἢ σῖγ ἔχωμεν ;
ἀσφαλέστερον , φίλαι 0 .
ἴδε πρὸ δωμάτων ἴδε προκηρύσσει θοάζων ὅδ αἰθέρος ἄνω καπνός .
ἅπτουσι πεύκας , ὡς πυρώσοντες δόμους τοὺς Τανταλείους , οὐ δ ἀφίστανται φόνου .
τέλος ἔχει δαίμων βροτοῖς , τέλος ὅπᾳ θέλῃ .
ἀλλὰ μὴν καὶ τόνδε λεύσσω Μενέλεων δόμων πέλας ὀξύπουν , ᾐσθημένον που τὴν τύχην ἣ νῦν πάρα 0 .
οὐκέτ ἂν φθάνοιτε κλῇθρα συμπεραίνοντες μοχλοῖς , ὦ κατὰ στέγας Ἀτρεῖδαι 0 .
δεινὸν εὐτυχῶν ἀνὴρ πρὸς κακῶς πράσσοντας , ὡς σὺ νῦν , Ὀρέστα , δυστυχεῖς 0 .
ἥκω κλύων τὰ δεινὰ καὶ δραστήρια δισσοῖν λεόντοιν ·
οὐ γὰρ ἄνδρ αὐτὼ καλῶ .
ἤκουσα γὰρ δὴ τὴν ἐμὴν ξυνάορον ὡς οὐ τέθνηκεν , ἀλλ ἄφαντος οἴχεται  κενὴν ἀκούσας βάξιν , ἣν φόβῳ σφαλεὶς ἤγγειλέ μοί τις .
ἀλλὰ τοῦ μητροκτόνου τεχνάσματ ἐστὶ ταῦτα καὶ πολὺς γέλως .
ἀνοιγέτω τις δῶμα ·
προσπόλοις λέγω ὠθεῖν πύλας τάσδ , ὡς ἂν ἀλλὰ παῖδ ἐμὴν ῥυσώμεθ ἀνδρῶν ἐκ χερῶν μιαιφόνων , καὶ τὴν τάλαιναν ἀθλίαν δάμαρτ ἐμὴν λάβωμεν , ᾗ δεῖ ξυνθανεῖν ἐμῇ χερὶ τοὺς διολέσαντας τὴν ἐμὴν ξυνάορον .
οὗτος σύ , κλῄθρων τῶνδε μὴ ψαύσῃς χερί ·
μενέλαον εἶπον , ὃς πεπύργωσαι θράσει 0 ·
ἢ τῷδε θριγκῷ κρᾶτα συνθραύσω σέθεν , ῥήξας παλαιὰ γεῖσα , τεκτόνων πόνον .
μοχλοῖς δ ἄραρε κλῇθρα , σῆς βοηδρόμου σπουδῆς ἅ σ εἴρξει , μὴ δόμων ἔσω περᾶν .
λαμπάδων ὁρῶ σέλας , δόμων δ ἐπ ἄκρων τούσδε πυργηρουμένους , ξίφος δ ἐμῆς θυγατρὸς ἐπίφρουρον δέρῃ .
πότερον ἐρωτᾶν ἢ κλύειν ἐμοῦ θέλεις ;
οὐδέτερ ·
ἀνάγκη δ , ὡς ἔοικε , σου κλύειν 0 .
μέλλω κτενεῖν σου θυγατέρ , εἰ βούλῃ μαθεῖν .
ἑλένην φονεύσας ἐπὶ φόνῳ πράσσεις φόνον ;
εἰ γὰρ κατέσχον μὴ θεῶν κλεφθεὶς ὕπο 0 .
ἀρνῇ κατακτὰς κ ἀφ ὕβρει λέγεις τάδε ;
λυπράν γε τὴν ἄρνησιν 0 ·
εἰ γὰρ ὤφελον  τί χρῆμα δρᾶσαι 0 ;
παρακαλεῖς γὰρ ἐς φόβον .
τὴν Ἑλλάδος μιάστορ εἰς Ἅιδου βαλεῖν 0 .
ἀπόδος δάμαρτος νέκυν , ὅπως χώσω τάφῳ .
θεοὺς ἀπαίτει .
παῖδα δὲ κτενῶ σέθεν .
ὁ μητροφόντης ἐπὶ φόνῳ πράσσει φόνον ;
ὁ πατρὸς ἀμύντωρ , ὃν σὺ προύδωκας θανεῖν 0 .
οὐκ ἤρκεσέν σοι τὸ παρὸν αἷμα μητέρος ;
οὐκ ἂν κάμοιμι τὰς κακὰς κτείνων ἀεί .
ἦ καὶ σύ , Πυλάδη , τοῦδε κοινωνεῖς φόνου ;
φησὶν σιωπῶν ·
ἀρκέσω δ ἐγὼ λέγων .
ἀλλ οὔτι χαίρων , ἤν γε μὴ φύγῃς πτεροῖς 0 .
οὐ φευξόμεσθα ·
πυρὶ δ ἀνάψομεν δόμους .
ἦ γὰρ πατρῷον δῶμα πορθήσεις τόδε ;
ὡς μή γ ἔχῃς σύ , τήνδ ἐπισφάξας πυρί .
κτεῖν ·
ὡς κτανών γε τῶνδέ μοι δώσεις δίκην .
ἔσται τάδε .
ἆ ἆ , μηδαμῶς δράσῃς τάδε .
σίγα νυν , ἀνέχου δ ἐνδίκως πράσσων κακῶς .
ἦ γὰρ δίκαιον ζῆν σε 0 ;
καὶ κρατεῖν γε γῆς 0 .
ἐν Ἄργει τῷδε τῷ Πελασγικῷ 0 .
εὖ γοῦν θίγοις ἂν χερνίβων  τί δὴ γὰρ οὔ 0 ;
καὶ σφάγια πρὸ δορὸς καταβάλοις .
σὺ δ ἂν καλῶς ;
ἁγνὸς γάρ εἰμι χεῖρας .
ἀλλ οὐ τὰς φρένας 0 .
τίς δ ἂν προσείποι σέ ;
ὅστις ἐστὶ φιλοπάτωρ 0 .
ὅστις δὲ τιμᾷ μητέρα 0 ;
εὐδαίμων ἔφυ .
οὔκουν σύ γε 0 .
οὐ γὰρ ἁνδάνουσιν αἱ κακαί .
ἄπαιρε θυγατρὸς φάσγανον .
ψευδὴς ἔφυς .
ἀλλὰ κτενεῖς μου θυγατέρα ;
οὐ ψευδὴς ἔτ εἶ .
πεῖθ ἐς Ἀργείους μολὼν  πειθὼ τίνα ;
ἡμᾶς μὴ θανεῖν ·
αἰτοῦ πόλιν .
ἢ παῖδά μου φονεύσετε ;
ὧδ ἔχει τάδε .
ὦ τλῆμον Ἑλένη  τ ἀμὰ δ οὐχὶ τλήμονα 0 ;
σὲ σφάγιον ἐκόμισ ἐκ Φρυγῶν  εἰ γὰρ τόδ ἦν .
πόνους πονήσας μυρίους 0 .
πλήν γ εἰς ἐμέ 0 .
πέπονθα δεινά .
τότε γὰρ ἦσθ ἀνωφελής 0 .
ἔχεις με .
σαυτὸν σύ γ ἔλαβες κακὸς γεγώς .
ἀλλ εἶ , ὕφαπτε δώματ , Ἠλέκτρα , τάδε ·
σύ τ , ὦ φίλων μοι τῶν ἐμῶν σαφέστατε , Πυλάδη , κάταιθε γεῖσα τειχέων τάδε .
ὦ γαῖα Δαναῶν ἱππίου τ Ἄργους κτίται , οὐκ εἶ ἐνόπλῳ ποδὶ βοηδρομήσετε ;
πᾶσαν γὰρ ὑμῶν ὅδε βιάζεται πόλιν ζῆν , αἷμα μητρὸς μυσαρὸν ἐξειργασμένος .
μενέλαε , παῦσαι λῆμ ἔχων τεθηγμένον ·
φοῖβός σ ὁ Λητοῦς παῖς ὅδ ἐγγὺς ὢν καλῶ ·
σύ θ ὃς ξιφήρης τῇδ ἐφεδρεύεις κόρῃ , Ὀρέσθ , ἵν εἰδῇς οὓς φέρων ἥκω λόγους .
ἑλένην μὲν ἣν σὺ διολέσαι πρόθυμος ὢν ἥμαρτες , ὀργὴν Μενέλεῳ ποιούμενος , ἐγώ νιν ἐξέσῳσα κ ἀπὸ φασγάνου τοῦ σοῦ κελευσθεὶς ἥρπασ ἐκ Διὸς πατρός .
ζηνὸς γὰρ οὖσαν ζῆν νιν ἄφθιτον χρεών , Κάστορί τε Πολυδεύκει τ ἐν αἰθέρος πτυχαῖς σύνθακος ἔσται , ναυτίλοις σωτήριος 0 .
ἄλλην δὲ νύμφην ἐς δόμους κτῆσαι λαβών , ἐπεὶ θεοὶ τῷ τῆσδε καλλιστεύματι Ἕλληνας εἰς ἓν καὶ Φρύγας συνήγαγον , θανάτους τ ἔθηκαν , ὡς ἀπαντλοῖεν χθονὸς ὕβρισμα θνητῶν ἀφθόνου πληρώματος .
τὰ μὲν καθ Ἑλένην ὧδ ἔχει ·
σὲ δ αὖ χρεών , Ὀρέστα , γαίας τῆσδ ὑπερβαλόνθ ὅρους Παρράσιον οἰκεῖν δάπεδον ἐνιαυτοῦ κύκλον .
κεκλήσεται δὲ σῆς φυγῆς ἐπώνυμον Ἀζᾶσιν Ἀρκάσιν τ Ὀρέστειον καλεῖν .